คือว่าประจำเดือนหนูไม่มา 1 เดือนแล้วค่ะ มีเพศสัมพัธ์กับแฟนป้องกันและระวังตลอด ตอนนี้อาการเหมือนประจำเดือนจะมา แต่ก็ไม่มาอ่ะค่ะ มีอาการเจ็บท้องน้อยมากพอสมควร เจ้บเต้านมมาก เดือนก่อนที่เมนยังไม่มาอ่ะค่ะ เป็นปลายเดือนค่อมมาเดือนที่แล้วค่ะ และช่วงที่ประจำเดือนมาพอดีเป็นไข้และภูมิแพ้หนักมาก แม่เลยพาไปหาที่คลินิก เขาฉีดยาตัวนึงให้แต่หนูบอกว่าหนูเป็นประจำเดือนเขาบอกไม่เปนอะไรค่ะ คือตอนนี้กังวลว่าจะท้องอ่ะค่ะ
สวัสดีค่ะ หากมีเพศสัมพันธ์ป้องกันดังกล่าวมา โดยการใส่ถุงยางอนามัยตลอดการมีเพศสัมพันธ์ ถุงยางไม่ได้ขาด ไม่ได้รั่ว โอกาสตั้งครรภ์มีค่อนข้างน้อยค่ะ น้อยกว่า 2%แต่การที่ประจำเดือนไม่มาหรือมาช้ากว่า 35 วันจากรอบก่อนนั้น ควรจะตัดสาเหตุเรื่องการตั้งครรภ์ออกไปก่อน โดยสามารถซื้อชุดตรวจการตั้งครรภ์ทางปัสสาวะมาตรวจได้เองเบื้องต้น ให้ผลบวกได้ที่ 10-14 วันหลังปฏิสนธิหรือไปยืนยันที่รพ.อีกครั้ง อาการต่างๆดังกล่าวม ไม่ได้จำเพาะเจาะจงต่อการตั้งครรภ์ หากไม่ได้ตั้งครรภ์จริง แพทย์จะหาสาเหตุอื่นๆที่ทำให้้ประจำเดือนไม่มาเช่นถุงน้ำรังไข่ ผังผืดมดลูก โรคไทรอยด์ หรือการมีน้ำหนักตัวมากหรือน้อยผิดปกติต่อไป